Diari Oficial de la Generalitat Valenciana


Sumari del DOGV 2058, del 01-07-1993 (1993/828543)

RESOLUCIÓ de 18 de juny de 1993, del Director General de Personal de la Conselleria de Cultura, Educació i Ciència, per la qual s'acorda la publicació del pacte subscrit per la Conselleria de Cultura, Educació i Ciència i les organitzacions sindicals, per a la provisió de llocs de treball en règim d'interinitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2058

Data del DOGV
:   01-07-1993

Secció del DOGV
:   ALTRES DISPOSICIONS

Número del document
:   1993/828543


Data del document
:   18-06-1993

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 18 de juny de 1993, del Director General de Personal de la Conselleria de Cultura, Educació i Ciència, per la qual s'acorda la publicació del pacte subscrit per la Conselleria de Cultura, Educació i Ciència i les organitzacions sindicals, per a la provisió de llocs de treball en règim d'interinitat.  
La Llei 9/1987, de 12 de juny, modificada per la Llei 7/1990, de 19 de juliol, estableix, amb caràcter bàsic, per a totes les administracions públiques, les condicions de la negociació col·lectiva i de la participació en la determinació de les condicions de treball dels empleats públics.  
En el marc de la mesa sectorial d'educació s'ha desenvolupat el procés de negociació que ha culminat en la firma del pacte corresponent per part de la Conselleria de Cultura, Educació i Ciència i de les organitzacions sindicals representades en la mesa esmentada.  
En virtut d'això, i d'acord amb el que disposen la Llei 5/1983, de 30 de desembre, del Govern Valencià, el Decret 115/1992, de 20 de juliol, pel qual s'estableix el Reglament Orgànic i Funcional de la Conselleria de Cultura, Educació i Ciència, i l'article 36 de la Llei 9/1987, en la redacció feta en la Llei 7/1990, de 19 de juliol, resolc:  
Article únic  
Publicar en el Diari Oficial de la Generalitat Valenciana, el pacte sobre provisió de llocs de treball en règim d'interinitat subscrit el 24 de maig de 1993 per la Conselleria de Cultura, Educació i Ciència i les organitzacions sindicals representades en la mesa sectorial d'educació (FETE-UGT-PV; CCOO-PV; CSIF; ANPE; STE-PV), el qual s'inclou com a annex en aquesta resolució.  
València, 18 de juny de 1993.- El Director General de Personal: Tomàs Delgado Simón  
ANNEX  
Provisió de llocs de treball en règim d'interinitat  
La implantació progressiva de la LOGSE i les previsions temporals d'aplicació del règim transitori d'accés a la funció pública docent, unides a les necessitats permanents de professorat en règim d'interinitat que planteja l?estructura i el funcionament del sistema educatiu, determinen la conveniència d'acordar les condicions en què el personal interí hi accedeix i exerceix les seues funcions, de forma que es puga compatibilitzar la salvaguarda de les expectatives d'ocupació d'aquest col·lectiu amb l?especialització imprescindible que comporten els nous ensenyaments i les necessitats de personal del sistema .  
A aquest efecte, és procedent establir les condicions i els criteris que han de regir la constitució i l'ordre de les llistes del personal docent que ha d'ocupar els llocs vacants i fer-se càrrec de les substitucions dels centre públics docents no universitaris.  
Per tot això, amb la negociació prèvia efectuada en el mate de la mesa sectorial d'educació, i a l?empara del que disposa la Llei 9/1987, de 12 de juny, la Conselleria de Cultura, Educació i Ciència i les organitzacions sindicals representades en aquesta mesa acorden subscriure el pacte següent:  
1. Ordre de preferència per a l'accés a vacants i substitucions en règim d'interinitat  
a) En primer lloc, el personal docent inscrit en les borses de treball actuals que ha prestat serveis en vacants i substitucions de centres públics docents dependents de la Conselleria de Cultura, Educació i Ciència, en els cursos anterior a la realització de la tercera convocatòria establerta per la disposició transitòria 5.2 de la LOGSE.  
b) En segon lloc, el personal docent d'unitats concertades que han deixat d'estar-ho, inclòs en la borsa de treball corresponent, constituïda en la Conselleria de Cultura, Educació i Ciència abans de la realització de la tercera convocatòria establerta per la disposició transitòria 5.2 de la LOGSE.  
c) Finalment, els professors no inclosos en els apartats anteriors i inscrits en borses de treball constituïdes a l?efecte.  
Els professors dels apartats b i c que passen a prestar serveis abans de la realització de la tercera convocatòria establerta per la disposició transitòria 5.2 de la LOGSE quedaran integrats en l'apartat 1.a, en el mateix ordre en què es troben en aquest punt.  
1. Ordenació de cada col·lectiu  
a) El personal docent amb serveis prestats mantindrà l?ordre que hi ha a la llista corresponent.  
b) El personal docent d'unitats concertades provinents de la borsa de centres concertats, atenent els criteris de mèrits i capacitat que s'establesquen.  
c) Els professors de l'apartat c del punt anterior s'ordenaran segons la seua baremació.  
3. Criteris per a la constitució de borses de treball  
A l?efecte de determinar les borses de treball previstes a l'apartat 1.c, s'estableix que:  
a) Mentre no es realitze la tercera convocatòria d'accés establerta per la disposició transitòria 5.2 de la LOGSE, es mantindran les borses de treball actuals.  
b) A partir de la realització de la tercera convocatòria prevista a la disposició esmentada, les borses de treball es constituiran amb els participants en els procediments selectius d'accés a la funció pública docent que ho sol·liciten, ordenats primerament pel major nombre d'exercicis superats, i en segon lloc per la puntuació total obtinguda.  
4. Funcionament  
a) El col·lectiu a què es refereix el punt La s'organitzarà funcionalment i territorialment com en l'actualitat.  
b) La permanència a les llistes estarà condicionada a l'acceptació de qualsevol oferta de treball corresponent a l?especialitat i àmbit d'aquestes, i a la incorporació al lloc i prestació de serveis efectives.  
c) L'administració podrà obrir un termini a fi que el professorat interí i el que estiga inscrit a les borses hi incorpore noves habilitacions i titulacions.  
5. Continuïtat en el treball  
L'administració oferirà, als interins amb serveis que ocupen vacants i substitucions, llocs de treball de característiques semblants als que ocupen en l'actualitat, sempre que les necessitats del servei educatiu ho requeresquen.  
Així mateix, els sindicats i l'administració educativa estudiaran i negociaran les mesures en matèria de formació professional i garantia social que possibiliten cobrir la demanda social i crear els llocs de treball de professors tècnics de formació professional que el sistema requeresca, assegurant d'aquesta forma la continuïtat en el treball d'aquest col·lectiu durant la implantació del nou sistema educatiu. 6. Condicions de treball i nomedaments  
Les condicions de treball del professorat interí seran les que els siguen d'aplicació, dins les condicions establertes amb caràcter general per als funcionaris docents, d'acord amb el que disposa la legislació vigent.  
En particular, el professorat interí podrà accedir a les convocatòries anuals de la Conselleria de Cultura, Educació i Ciència per a la formació del professorat en condicions anàlogues als funcionaris.  
Els nomenaments d'inici de curs per a la provisió de llocs vacants de catàleg o de plantilla, i la substitució de funcionaris amb destinació definitiva que presten serveis en una altra destinació, des de qualsevol situació administrativa, durant el curs escolar corresponent, s'efectuaran des de la data d'inici del servei fins a l'acabament del curs escolar, la reincorporació del titular o la provisió reglamentària del lloc.  
Els altres nomenaments duraran fins a la reincorporació del titular, si escau, i com a màxim fins al 30 de juny, i es meritaran les parts proporcionals de les pagues extraordinàries i les vacances.  
7. Comissió de seguiment  
La conselleria i els sindicats signataris constituiran una comissió paritària de seguiment de l'acord a fi d'interpretar-ne el compliment i vetlar per aquest i pel funcionament de les borses, en especial de la incorporació de noves habilitacions i titulacions, i de qualsevol altre desenvolupament suscitat per a millorar la prestació del servei educatiu.  
En particular, la comissió estudiarà noves incorporacions del personal a què es refereix el paràgraf segon del punt 5 en les borses existents o en les de nova creació.  
Aquest pacte podrà ser denunciat per alguna de les parts a partir del tercer any de vigència, sis mesos abans de l'acabament del curs escolar; si això no s'esdevé, quedarà prorrogat successivament per períodes d'un curs escolar.